ולדימיר רמק

ולדימיר רמק (בצ'כית: Vladimír Remek; ) הוא קוסמונאוט צ'כי שטס לחלל במסגרת  תוכנית אינטרקוסמוס. הוא היה האדם הראשון ששהה בחלל, ולא היה אזרח ברית המועצות או ארצות הברית.

ביוגרפיה 
ולדימיר רמק נולד בצ'סקה בודייוביצה, אביו היה גנרל בחיל האוויר הצ'כוסלובקי. ולדימיר רמק סיים בית הספר, ולאחר קורס טייס התקבל לחיל האוויר.

בשנת 1976 הוא התקבל ליחידת הקוסמונאטים הסובייטית והחל הכנות לטיסה. הוא ביצע טיסה בחללית סויוז 28 לצד אלכסיי גוברב.

לאחר סיום הטיסה, הוא חזר לצ'כוסלובקיה ושירת במספר תפקידים בצבא. בשנת 1990 הוא חזר לרוסיה ועבד במפעלים בבעלות משותפת רוסית-צ'כית. בשנים 2002 -2004 עבד בשגרירות הצ'כית במוסקבה.

בשנים 2004–2013 היה חבר בפרלמנט האירופי כנציג של המפלגה הקומוניסטית של בוהמיה ומוראביה. בשנת 2013 הוא מונה לשגריר צ'כיה ברוסיה, וכיהן בתפקיד זה עד לשנת 2018.

קישורים חיצוניים

 
 תקציר נתונים באתר ספייספאקטס
 נתונים מאנציקלפדיית החלל
 

קוסמונאוטים
מעוטרי גיבור ברית המועצות
מקבלי עיטור לנין
טייסים צבאיים
חברי הפרלמנט האירופי
צ'כים
אנשי צבא צ'כוסלובקים
דיפלומטים
שגרירים ברוסיה
שגרירי צ'כיה
שגרירי צ'כיה ברוסיה
דיפלומטים צ'כים
צ'כים שנולדו ב-1948